สวัสดีค่ะ หนูรู้สึกว่าหัวนม ไม่ได้มีความรู้สึกเซ้นซิทีฟ หรือความต้องการทางเพศน้อยลง เกิดจากอะไรได้บ้างคะ ลองนับวันตกไข่ดู ช่วงนี้หลังตกไข่ค่ะ เป็นไปได้ที่อารมณ์น้อยลงมั้ยคะ เวลาทำจะชอบจับๆลูบๆตรงหัวนมเป็นพิเศษค่ะ มันชินแล้วหรือเปล่า
สวัสดีค่ะการกระตุ้นความรู้สึกทางเพศนั้นมีหลายวิธี ตั้งแต่การเล้าโลมก่อนการมีเพศสัมพันธ์ การสัมผัสตามบริเวณที่ไวต่อความรู้สึกต่างๆเช่น หัวนม อวัยวะเพศ ริมฝีปากซึ่งการมีอารมณ์ทางเพศอาจจะมีระดับต่างๆกันไปในแต่ละรอบเดือนได้ การที่ไม่ได้มีความรู้สึกขณะสัมผัสหัวนมนั้น อาจจะไม่ได้เป็นความผิดปกติแต่อย่างใด หากยังสามารถมีเพศสัมพันธ์ หรือมีรอบเดือนได้ตามปกติ แนะนำการสังเกตอาการ หากมีความผิดปกติอื่นๆเช่น ความต้องการทางเพศน้อยมาก ไม่มีน้ำหล่อลื่นจากช่องคลอด หรือไม่สามารถมีเพศสัมพันธ์ได้ตามปกติจากสาเหตุใดๆ ควรไปพบแพทย์เพื่อตรวจเพิ่มเติม